Дзяржаўны пагранічны камітэт Рэспублікі Беларусь

Дзяржа́ўны паме́жны камітэ́т Рэспу́блікі Белару́сь (ДПК Беларусі) — ведамства ўраду Беларусі, упаўнаважанае ажыцьцяўляць ахову дзяржаўнае мяжы. Старшыня ДПК ды 4 ягоныя намесьнікі прызначаюцца й здымаюцца з пасадаў прэзыдэнтам. Склад Цэнтральны апарат; Памежныя групы — Берасьцейская, Гарадзенская, Гомельская ды Смаргонская; Памежныя атрады — Лідзкі, Пінскі, Полацкі. Задачы забесьпячэньне памежнае бясьпекі; наладжаньне аховы дзяржаўнае мяжы; кіраваньне органамі памежнае службы; наладжаньне памежнага ўзаемадзеньня ведамстваў ураду; удзел у абароне дзяржавы; наладжаньне пропуску фізычных асобаў ды транспартных сродкаў празь дзяржаўную мяжу; папярэджаньне й спыненьне парушэньняў дзяржаўнае мяжы; забесьпячэньне службовай дзейнасьці памежнікаў; ідэалягічная апрацоўка памежнікаў. Паўнамоцтвы падрыхтоўка прапановаў заканадаўства аб ахове дзяржаўнае мяжы, працы пунктаў пропуску празь мяжу ды службе памежнікаў; парадкаваньне дзейнасьці падпарадкаваных установаў; ухваленьне ды нагляд за выкананьнем ведамасных пастановаў; ахова дзяржаўнае мяжы; заключэньне міжведамасных міжнародных дамоваў; супраца з адпаведнымі ведамствамі іншых дзяржаваў ды міжнароднымі арганізацыямі; супрацьдзеяньне парушэньню дзяржаўнае мяжы; змаганьне на мяжы супраць незаконнага перасяленьня, арганізаванай злачыннасьці, тэрарызму, кантрабанды ды адміністрацыйных мытных правапарушэньняў; прымежны вышук; апавяшчэньне прэзыдэнта ды ўраду аб памежных пагрозах дзяржаўнае бясьпецы; забесьпячэньне органаў дазнаньня й памежнікаў, якія вядуць адміністрацыйную справу; папярэджаньне, выяўленьне й спыненьне хабарніцтва сярод памежнікаў; дазвол пропуску празь дзяржаўную мяжу фізычных асобаў ды транспартных сродкаў у спрошчаным парадку ды па-за пунктамі пропуску; дазвол вылету й пасадкі паветраных суднаў на лётнішчах, не абсталяваных пунктамі пропуску празь дзяржаўную мяжу; падбор і падрыхтоўка памежнікаў; падтрыманьне правапарадку ў органах памежнае службы; падтрыманьне боегатоўнасьці памежных войскаў; нагляд за дзейнасьцю органаў памежнай службы; удзел ва ўстанаўленьні дзяржаўнае мяжы паводле міжнародных дамоваў; падтрыманьне інфраструктуры дзяржаўнае мяжы; разьмяшчэньне й раскватараваньне памежных войскаў; наладжаньне памежных дасьледаваньняў; падача прапановаў аб утварэньні дзяржаўнага абароннага заказу; забесьпячэньне памежнікаў узбраеньнем, тэхнікай ды сродкамі побыту; аказаньне платных паслугаў; падача на разгляд прэзыдэнту парадкаў ды нормаў забесьпячэньня органаў памежнае службы; стварэньне бясьпечных умоваў воінскай службы й працы ў органах памежнае службы; забесьпячэньне прававой абароны й падтрымкі супрацоўнікаў органаў памежнае службы ды іхных сем’яў; ідэалягічная апрацоўка ў органах памежнае службы; падбор і накіраваньне супрацоўнікаў для аховы дыпляматычных прадстаўніцтваў дзяржавы за мяжой; спрыяньне выкананьню ў памежжы заканадаўства аб ахове навакольнага асяродзьдзя й прыродных багацьцяў; прафіляктыка захворваньняў, лячэньне ды санітарны нагляд у памежных войсках. Мінуўшчына 15 студзеня 1992 году Вярхоўны Савет ухваліў Пастанову №1417 аб стварэньні пры ўрадзе Галоўнае ўправы памежных войскаў, што з 20 верасьня 1991 году падпарадкоўваліся Камітэту дзяржаўнае бясьпекі Беларусі. Пастановаю №93 ад 19 лютага 1992 году ўрад прызначыў першым загадчыкам памежных войскаў Беларусі Яўгена Бачарава. 24 верасьня й 23 кастрычніка 1992 году адбылося ўтварэньне Полацкага й Смаргонскага памежных атрадаў для аховы мяжы з Латвіяй ды Летувою адпаведна. 4 лістапада 1992 году Вярхоўны Савет ухваліў Закон аб дзяржаўнай мяжы Рэспублікі Беларусь, а 5 лістапада — Закон аб памежных войсках. Пастановаю ад 11 чэрвеня 1993 году ВС надаў статус дзяржаўнае мяжы межам з Латвіяй, Расеяй ды Ўкраінай. 25 кастрычніка 1993 г. адбылося ўтварэньне асобнай верталётнай эскадрыльлі, 3 студзеня 1994 г. — Пінскага памежнага атраду, а 25 жніўня 1997 г. — Лідзкага. Указам прэзыдэнта ад 25 верасьня 2007 году №448 Дзяржаўны камітэт памежных войскаў быў перайменаваны ў Дзяржаўны памежны камітэт. 17 жніўня 2021 году А. Лукашэнка падпісаў Указ № 313 «Аб сьцягу органаў памежнай службы», якім ухваліў яго апісаньне, выяву і Палажэньне аб ім. Згодна з Палажэньнем «сьцяг органаў памежнай службы ўяўляе прастакутнае палотнішча зялёнага колеру даўжынёй 200 см, шырынёй 133 см. Ад цэнтру сьцяга ў яго куты разыходзяцца 4 прамяні цёмна-зялёнага колеру, якія пашыраюцца да канцоў. Шырыня кожнага промня ў цэнтры сьцягу роўная 3/10 шырыні палотнішча. Кожны прамень з 2-х бакоў аблямаваны чырвонымі палосамі, шырыня якіх у цэнтры сьцягу роўная 1/10 шырыні промня. Над ніжняй аблямоўкай кожнага промня разьмешчаныя гарызантальныя палосы — цёмна-зялёнага колеру, шырыня якіх у цэнтры сьцягу роўная 1/10 шырыні промня, і чырвонага колеру, шырыня якіх у цэнтры сьцягу роўная 3/10 шырыні промня. У цэнтры палотнішча разьмешчаная выява геральдычнага знака — эмблемы Дзяржаўнага памежнага камітэту, якая суадносіцца па вышыні з шырынёй сьцягу як 2:3». Паводле 2-га пункту Ўказу, «сьцяг разьмяшчаецца на будынках Дзяржаўнага памежнага камітэту, тэрытарыяльных органаў памежнай службы, органа памежнай службы спэцыяльнага прызначэньня і арганізацыяў, якія забясьпечваюць выкананьне задачаў, ускладзеных на органы памежнай службы, у службовых памяшканьнях Дзяржаўнага памежнага камітэту і дадзеных органаў і арганізацыяў, а таксама ў пунктах пропуску празь Дзяржаўную мяжу Рэспублікі Беларусь, на памежных заставах, памежных пастах, у іншых падразьдзяленьняхорганаў памежнай службы, якія нясуць службу па ахове Дзяржаўнай мяжы Рэспублікі Беларусь». Пасля пачатку міграцыйнага крызісу кіраўніцтва Дзяржпагранкамітэта, у тым ліку яго старшыня Анатоль Лапо, 2 сьнежня 2021 года трапіла пад санкцыі Эўразьвязу, ЗША ды Канады. 20 сьнежня да санкцый ЕС далучылася Швайцарыя, а 22 сьнежня — Альбанія, Ісьляндыя, Ліхтэнштайн, Нарвэгія, Паўночная Македонія, Сэрбія, Чарнагорыя. Крыніцы Вонкавыя спасылкі Дзяржаўны памежны камітэт Беларусі